"สนธิ" ยื่นจดหมายเปิดผนึกถึงประธานองคมนตรีเพื่อกราบเรียนให้ทราบถึงอันตรายของ"ระบอบทักษิณ"ที่กำลังก่อความเดือดร้อนให้ประชาชนไปทั่ว(6 ก.ย.) เวลา 10.00 น. นายสนธิ ลิ้มทองกุล แกนนำพันธมิตรประชาชนเพื่อประชาธิปไตยยื่นจดหมายเปิดผนึกต่อพล.อ.เปรม ติณสูลานนท์องคมนตรีและรัฐบุรุษ ที่บ้านพักสี่เสาเทเวศร์ ทั้งนี้เพื่อกราบเรียนประธานองคมนตรีให้ทราบถึงภัยอันตรายของระบอบทักษิณ ที่กำลังก่อความเดือดร้อนให้กับประชาชนไปทั่ว ทั้งกรณีความไม่สงบใน 3 จังหวัดชายแดนภาคใต้ การละทิ้งประชาชนในพื้นที่ที่ไม่เลือกพรรคไทยรักไทยการจัดตั้งประชาชนเป็นกองกำลังส่วนตัวเพื่อรับใช้ทางการเมืองนอกจากนี้ ยังมีการใช้อำนาจรัฐฉ้อราษฎร์บังหลวงครั้งใหญ่ที่สุดในประวัติศาสตร์ ครอบงำองค์กรอิสระ ปล้นชาติด้วยการแปรรูปรัฐวิสาหกิจบางแห่ง ใช้ผลประโยชน์ของรัฐจ้างคนเข้ามาเป็นเครือข่ายตัวเอง ขณะที่สถาบันทหารก็กำลังถูกระบอบทักษิณยึดครอง ด้วยการเข้าไปล้วงลูกการแต่งตั้งโยกย้ายนายทหารประจำปี 2549 เพื่อจัดวางคนของตนเข้าดำรงตำแหน่งสำคัญๆ
ใครคือแกนนําพันธมิตรประชาชนเพื่อประชาธิปไตยยื่นจดหมายเปิดผนึกถึงประธานองคมนตรีเพื่อกราบเรียนให้ทราบถึงอันตรายของระบอบทักษิณที่กําลังก่อความเดือดร้อนให้ประชาชนไปทั่ว 
นายสนธิ ลิ้มทองกุล